Verkiesing: Publiek kan nou beswaar teen kandidate aantekenArgieffoto Suid-Afrikaanse burgers wat beswaar wil aanteken teen enige van die kandidate wat benoem is vir die algemene verkiesing op 8 Mei vanjaar, sal moet spring aangesien daar beperkte tyd is om dit te doen. Die Onafhanklike Verkiesingskommissie van Suid-Afrika (OVK) het Donderdag gesê burgers het slegs kans tot 2 April om hul besware in te dien. ŉ Lys van die kandidate wat aan die verkiesing deelneem is vanaf vandag op die OVK se webtuiste beskikbaar. Lede van die publiek het geleentheid tot 17:00 op Dinsdag 2 April om besware in te dien. Meer as 10 000 kandidate is benoem om aan die nasionale verkiesing deel te neem en meer as 8 000 kandidate vir die provinsiale verkiesings. “Dit is aansienlik meer as die verkiesing in 2014 toe 2 089 kandidate vir die nasionale stembrief benoem is en 6 562 kandidate vir die provinsiale verkiesings,” het die OVK in ŉ verklaring gesê. Volgens die Verkiesingswet mag besware ingedien word teen kandidate op grond van die volgende: Volgens die Grondwet kan enige landsburger hom- of haarself verkiesbaar stel om verkies te word vir die nasionale vergadering en/of die provinsiale wetgewer, behalwe: Besware teen enige kandidate kan per hand ingedien word by die OVK se hoofkantoor of per e-pos gestuur word na [email protected]. Die beswaar moet die persoon wat die beswaar indien se volledige besonderhede insluit, asook die naam, ID-nommer en party van die kandidaat waarteen die beswaar ingedien word sowel as die rede vir die beswaar en ondersteunende dokumentasie vir die beswaar. Die OVK sal alle besware oorweeg en ŉ beslissing daaroor maak teen 8 April. Enige persoon of party wat daarna ŉ besluit van die kommissie wil betwis, het dan kans tot 11 April om die verkiesingshof te nader.